شێخ خەیری خدر

شێخ خەیری خدر (؟ – ٢٢ی تشرینی یەکەمی ٢٠١٤) فەرماندە و دامەزرێنەری میلیشیای ئێزیدیی سەربازیی مەلیک ئەلتاوس بووە، کە دواتر بووە یەکینەکانی بەرخۆدانی شەنگال (یەبەشە). لە سەبا شێخ خدر (جەزیرە) لەدایک بووە.

 پێشینە 
کۆمەڵگەی سەبا شێخ خدر نزیکەی ٢٠کم لە باشووری چیای شنگالەوە دوورە. سەبا شێخ خدر یەکێک بوو لە یەکەم شوێنی نیشتەجێبوون کە لە ٣ی ئابی ٢٠١٤ لە سەرەتای کۆمەڵکوژیی شەنگال لەلایەن دەوڵەتی ئیسلامی (داعش)ەوە ھێرشی کرایە سەر. ھەروەھا گوندەکە یەکێکە لەو دوو گوندەی کە لە بۆردوومانەکانی کۆمەڵگە ئێزیدیەکانی ساڵی ٢٠٠٧دا نزیکەی بە تەواوی وێران بوون.

 بەرخوەدان دژ بە داعش 
فەرماندەی یەکینەکانی بەرخۆدانی شنگال شێخ خەیری خدر لە کاتی تێکھەڵچوون و پێکدادانەکانی مانگی تشرینی یەکەمی ساڵی ٢٠١٤ لە شنگال لە شەڕێکدا کوژرا. بریندار بوو، لە ٢٢ی تشرینی یەکەم، بە مووشەکێکی ھاوەنیی داعش کە ھاوکات چەکدارێکی دووەمی یەکینەکانی بەرخۆدانی شەنگالی بریندار کرد و چەکدارێکی دیکەی کوشت، وە دوای پێنج کاتژمێر گیانی لەدەستدا. ھاوکاریی پزیشکی لە کاتی خۆیدا بەردەست نەبوو چوونکە شەڕڤانان و زۆرێک لە خەڵکی مەدەنیی ئێزیدی لەسەر چیای شنگال گەمارۆدرابوون. چەکدارە ئێزیدییەکان ڕایانگەیاند کە زیاتر بە تفەنگ چەکدار بوون، بەڵام چەکدارانی داعش مووشەکیان بەکارھێناوە و ھەروەھا ھێرشی چەکداری و ھاوەنییان کردووە.

 سەرچاوەکان 

پۆل:مردووانی ٢٠١٤
پۆل:ئێزدییەکانی عێراق
پۆل:لەدایکبووانی ?
پۆل:ئێزیدی